Orðasafn í líffærafræði IV . Taugakerfið , enska – íslenska – latína Orðasafn í líffærafræði IV . Taugakerfið , enska – íslenska – latína Stofnun Árna Magnússonar í íslenskum fræðum og Orðanefnd Læknafélags Íslands gefa út fjórða heftið í ritröðinni : „ Orðasafn í líffærafræði “ . Heftið inniheldur ensk , íslensk og latnesk heiti um taugakerfi mannsins með skilgreiningu á hverju hugtaki . Heftið skiptist í almenn heiti , kerfisraðaðan hluta með færslum sem innihalda sértæk ensk , íslensk og latnesk heiti í taugakerfinu og stafrófsraðaðan hluta með ensk-íslenskum og íslensk-enskum orðalistum . Þessari uppröðun er ætlað að uppfylla mismunandi þarfir sem flestra þeirra sem sérstakan áhuga hafa á taugakerfi mannsins , s.s. nemenda , kennara og starfsmanna í heilbrigðisþjónustu . Ritið er 62 bls . Ritstjórn : Jóhann Heiðar Jóhannsson , Hannes Petersen og Ágústa Þorbergsdóttir .